# Kamini Roy

Kamini Roy (bengalí: কামিনী রায়) (Barisal, 12 d'octubre de 1864 - Hazaribagh, 27 de setembre de 1933) fou una poeta bengalina, la primera dona graduada a l'Índia britànica i una reconeguda escriptora i feminista.

## Trajectòria

Kamini Roy era filla del poeta Chandi Charan Sen. El seu pare li ensenyava a casa. Roy era un prodigi en matemàtiques, però les abandonà per estudiar sànscrit. Al 1896 esdevingué la primera dona graduada, a més amb honors, del Bethune College, un col·legi de dones a Calcuta, Índia, afiliat a la Universitat de Calcuta, que s'establí com una escola per a xiquetes el 1849, i com una universitat el 1879. És la universitat de dones més antiga d'Àsia. Aquest mateix any ja era mestra i publicà la primera col·lecció de versos, Alo Chhaya, al 1889. Al 1894 es casa amb Kedarnath Roy. Després de graduar-se al Bethune College, treballa en aquesta universitat com a docent. Publicà alguns llibres. Quan naixen els seus dos fills es dedica exclusivament a la maternitat i la llar. Al 1921, Roy fou una de les dirigents que lluitaren pel sufragi de les dones. Al Bethune College fan reunions per donar suport al projecte de llei. El sufragi limitat s'atorga a les dones al 1925, i al 1926 les dones bengalines exercien el seu dret per primera vegada. Entre 1922 i 1923, Kamini Roy fou membre de la Comissió de Recerca del Treball de la Dona. Al 1930 fou presidenta de la Conferència Literària Bengalina i vicepresidenta del Bangiya Sahitya Parishad entre 1932 i 1933. Després de la defunció del seu espòs, al 1909, reprén l'escriptura. Entra en el comité de dones del Banga Mahila Samiti i hi treballa en diversos projectes de reforma social per a dones. Dirigia l'escola i fundà una organització de benestar social per a dones. Publicà molts escrits en bengalí, poemes i assaigs sobre l'educació de les dones.
Va morir el 27 de setembre de 1933.

## Algunes obres

* Pundorik
* Dwip O Dhup
* Jibon Pathey
* Gunjan
* The Gentle Fraud
* Some thoughts on the education of our women
* Mahasweta
* Pouranikiç
* Nirmalya
* Malya O Nirmalya
* Ashok Sangeet
* Gunjan for children
* Balika Sikkhar Adarsha
* Smritichihno
* Sukh
* Pachhe Loke Kichhu Bole
* Matripuja
* Era Jodi Jane
* Koto Valobashi
* Chondrapirer Jagoron
* She Ki?
* Chahibe Na Fire
* Pushpo-Provonjon
* Pronoye Beyatha
* Din Chole Jay
* Deke An
* Mugdho Pronoy

## Premis i reconeixements

* Medalla d'Or Jagattarini, atorgada per la Universitat de Calcuta.

## Vegeu també

* Taslima Nasrin.

## Referències

* ↑ «কামিনী রায়ের কবিতা: ব্যর্থতা ও হতাশার ভেতর জীবনের জয়গান – রোদ্দুরে» (en anglés). www.roddure.com. [Consulta: 13 octubre 2018].
* 1 2 Ray, Bharati «Women of Bengal: Transformation in Ideas and Ideals, 1900-1947». Social Scientist, 19, 5/6, 1991, pàg. 3–23. DOI: 10.2307/3517870 [Consulta: 13 octubre 2018].
* ↑ «Poet Kamini Roy» (en anglés). m.thedailynewnation.com. Arxivat de l'original el 2019-12-05. [Consulta: 13 octubre 2018].
* ↑ Massey, Sujata. The Widows of Malabar Hill (en anglés). Soho Press, 9 de gener de 2018. ISBN 9781616957797.
* ↑ Khan, Abdul Majed. The Transition in Bengal, 1756-75: A Study of Saiyid Muhammad Reza Khan (en anglés). Cambridge University Press, 3 de desembre de 2007. ISBN 9780521049825.
* ↑ «StreeShakti - The Parallel Force». www.streeshakti.com. [Consulta: 13 octubre 2018].
* ↑ Kumar, Radha. The History of Doing: An Illustrated Account of Movements for Women's Rights and Feminism in India, 1800-1990 (en anglés). Zubaan, 13 d'octubre de 2014. ISBN 9789383074815.
* ↑ Subodhchandra., Sengupta,. Sansad Bangali charitabhidhan. Vol. 1. 4a ed.. Sahitya Samsad, 1998. ISBN 8185626650. OCLC 59521727.
* ↑ Chakraborty, Usha. Condition of Bengali Women Around the 2nd Half of the 19th Century (en anglés). the Author, 1963.
* ↑ সরল বাঙালা অভিধান, সংকলকঃ সুবলচন্দ্র মিত্র, নিউ বেঙ্গল প্রেস প্রাইভেট লিমিটেড, ৮ম সংস্করণ, ১৯৯৫, কলকাতা, পৃ. ৩৭০, Diccionari bengalí simple, compilació: Subal Chandra Mitra, New Bengal Press Pvt. Ltd., 8a ed., 1995, Calcuta, p. 370.

## Bibliografia

* Chakraborty, Rachana. “Women's Education and Empowerment in Colonial Bengal.” Hans Hägerdal, Amsterdam University Press, 2009, pàg. 87–102.
* Responding to the West: Essays on Colonial Domination and Asian Agency. Amsterdam University Press, 2009. ISBN 9789089640932.

## Enllaços externs

* Poemes de Kamini Roy